पाएं अपने शहर की ताज़ा ख़बरें और फ्री ई-पेपरडाउनलोड करें
तिलक नगर स्थित प्रजापत धर्मशाला के प्रबंधकों व धर्मशाला के साथ लगते प्लाट के मालिक राजिंदर कुमार के बीच गली को लेकर चल रहा विवाद आज गंभीर हो गया। आज झगड़े का निपटारा करने के लिए पहुंचे पूर्व पार्षद गुरमीत सिंह जीता जो मौजूदा पार्षद के पति भी हैं, को धर्मशाला प्रबंधकों व उनके हिमायतियों ने कथित तौर पर पीट दिया। इस पर थाना सिटी पुलिस ने बाबू राम, चमन लाल, सुखपाल सिंह, शिंदरपाल, साधु राम, चिमन लाल लहोरिया सहित 6 अज्ञात व्यक्तियों के खिलाफ धारा 323, 295ए, 148, 149, 506 के अधीन मामला दर्ज किया है। बता दें कि राजिंदर कुमार की जगह धर्मशाला के साथ लगती है जो उसने खरीदी थी। बाबू राम व अन्य राजिंदर कुमार को निर्माण नहीं करने देते थे, जिस पर राजिंदर कुमार ने अदालत से स्टे ले लिया। राजिंदर कुमार ने पुलिस प्रशासन से मांग की है कि उन्हें निर्माण करने के लिए सुरक्षा मुहैया करवाई जाए।
कोर्ट के स्टे की धर्मशाला कमेटी ने नहीं की परवाह
वकील गुलशन मित्तल ने बताया कि अदालत ने धर्मशाला कमेटी को गली में कब्जा करने से रोकने संबंधी स्टे जारी करते यह भी हिदायत की है राजिंदर कुमार को गली की ओर से गेट निकालने से न रोका जाए परंतु जब स्टे के बावजूद बाबू राम ने राजिंदर कुमार को गेट नहीं निकालने दिया व इस दौरान पंचायती तौर पर पहुंचे पूर्व पार्षद गुरमीत सिंह जीता की भी मारपीट कर दी व दाढ़ी के बाल नोचे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn